CELEX: 31997R1302
Language: el
Date: 1997-07-04 00:00:00
Title: Κανονισμός (ΕΚ) αριθ. 1302/97 της Επιτροπής της 4ης Ιουλίου 1997 για την τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον τομέα του βοείου κρέατος όσον αφορά ορισμένες λεπτομέρειες σχετικά με την προσωρινή εκχώρηση των δικαιωμάτων πριμοδότησης στη θηλάζουσα αγελάδα

Avis juridique important

|

31997R1302

Κανονισμός (ΕΚ) αριθ. 1302/97 της Επιτροπής της 4ης Ιουλίου 1997 για την τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον τομέα του βοείου κρέατος όσον αφορά ορισμένες λεπτομέρειες σχετικά με την προσωρινή εκχώρηση των δικαιωμάτων πριμοδότησης στη θηλάζουσα αγελάδα  

Επίσημη Εφημερίδα αριθ. L 177 της 05/07/1997 σ. 0005 - 0006

ΚΑΝΟΝΙΣΜΟΣ (ΕΚ) αριθ. 1302/97 ΤΗΣ ΕΠΙΤΡΟΠΗΣ της 4ης Ιουλίου 1997 για την τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον τομέα του βοείου κρέατος όσον αφορά ορισμένες λεπτομέρειες σχετικά με την προσωρινή εκχώρηση των δικαιωμάτων πριμοδότησης στη θηλάζουσα αγελάδα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 4ε παράγραφος 5,Εκτιμώντας:ότι στο άρθρο 33 παράγραφος 3 του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον κανονισμό (ΕΟΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89 (3), όπως τροποποιήθηκε τελευταία από τον κανονισμό (ΕΚ) αριθ. 854/97 (4), προβλέπονται ορισμένοι κανόνες που αφορούν την προσωρινή εκχώρηση των δικαιωμάτων πριμοδότησης, και ειδικότερα την υποχρέωση για τον παραγωγό, κατά τη διάρκεια πενταετούς περιόδου από την πρώτη εκχώρηση να ανακτήσει το σύνολο των δικαιωμάτων αυτών για τον εαυτό του κατά τη διάρκεια δύο τουλάχιστον συνεχόμενων ετών 7 ότι, για να διευκρινισθεί η κατάσταση αυτή, πρέπει να τροποποιηθεί η διάταξη αυτή ώστε να προβλεφθεί ότι, για κάθε περίοδο εκχώρησης, η περίοδος αυτή δεν μπορεί να υπερβεί τις τρεις συνεχόμενες περιόδους 7 ότι, για το σκοπό αυτό, πρέπει να προβλεφθεί ότι η τροποποίηση αυτή δεν επιτρέπει, κατά το πέρασμα μεταξύ των παλαιών και των νέων διατάξεων, την πραγματοποίηση περιόδου εκχώρησης που μπορεί να φθάσει πέραν των τριών συνεχών ετών, διασφαλίζοντας συγχρόνως τη διατήρηση των δικαιωμάτων που έχουν αποκτηθεί προηγουμένως από τους παραγωγούς 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Το κείμενο του άρθρου 33 παράγραφος 3 πρώτο εδάφιο του κανονισμού (ΕΟΚ) αριθ. 3886/92 αντικαθίσταται από το ακόλουθο κείμενο:«3. Η προσωρινή εκχώρηση μπορεί να αφορά μόνο τρεις συνεχείς περιόδους και, τουλάχιστον, τον αριθμό των ζώων που προβλέπονται στο άρθρο 34 παράγραφος 1. Μετά το πέρας κάθε περιόδου προσωρινής εκχώρησης η οποία δεν μπορεί να υπερβεί τρεις συνεχόμενες περιόδους, ένας παραγωγός ανακτά, εκτός από περίπτωση μεταβιβάσεως, το σύνολο των δικαιωμάτων για τον εαυτό του κατά τη διάρκεια τουλάχιστον δύο συνεχόμενων περιόδων. Όταν ο παραγωγός δεν αξιοποιεί τουλάχιστον 70 % των δικαιωμάτων αυτών κατά τη διάρκεια εκάστης των δύο προαναφερθεισών περιόδων, το κράτος μέλος, εκτός από έκτακτες περιπτώσεις δεόντως αιτιολογημένες, αποσύρει ετησίως και μεταφέρει στο εθνικό απόθεμα το μέρος των μη χρησιμοποιηθέντων δικαιωμάτων.»Άρθρο 2 1. Όταν η περίοδος της προσωρινής εκχώρησης που αναφέρεται στο άρθρο 33 παράγραφος 3 πρώτο εδάφιο του κανονισμού (ΕΟΚ) αριθ. 3886/92 άρχισε το 1996 και συνεχίστηκε το 1997 ή άρχισε το 1997, η περίοδος εκχώρησης που θα ληφθεί υπόψη για την εφαρμογή του κανόνα που αναφέρεται στο άρθρο 1 υπολογίζεται από την αρχή της εν λόγω εκχώρησης.2. Ωστόσο, η διάταξη που προβλέπεται στην παράγραφο 1 δεν εφαρμόζεται στην περίπτωση συμβάσεων προσωρινής εκχώρησης, οι οποίες έχουν συνταχθεί σύμφωνα με το καθεστώς που εφαρμόζεται το 1997 και έχουν ανακοινωθεί στην αρμόδια αρχή πριν από τις 13 Ιουνίου 1997.Άρθρο 3 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1998.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 4 Ιουλίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 148 της 28. 6. 1968, σ. 24.(2) ΕΕ αριθ. L 296 της 21. 11. 1996, σ. 50.(3) ΕΕ αριθ. L 391 της 31. 12. 1992, σ. 20.(4) ΕΕ αριθ. L 122 της 14. 5. 1997, σ. 18.